CELEX: 62013CN0620
Language: sk
Date: 2013-11-27 00:00:00
Title: Vec C-620/13 P: Odvolanie podané 27. novembra 2013 : British Telecommunications plc proti rozsudku Všeobecného súdu (ôsma komora) zo 16. septembra 2013 vo veci T-226/09, British Telecommunications plc/Európska komisia

1.3.2014   
            
            
               SK
            
            
               Úradný vestník Európskej únie
            
            
               C 61/3
            
         Odvolanie podané 27. novembra 2013: British Telecommunications plc proti rozsudku Všeobecného súdu (ôsma komora) zo 16. septembra 2013 vo veci T-226/09, British Telecommunications plc/Európska komisia
   (Vec C-620/13 P)
   2014/C 61/05
   Jazyk konania: angličtina
   
      Účastníci konania
   
   
      Odvolateľka: British Telecommunications plc (v zastúpení: J. Holmes, barrister, H. Legge, QC)
   
      Ďalší účastníci konania: Európska komisia, BT Pension Scheme Trustees Ltd
   
      Návrhy odvolateľky
   
   
               —
            
            
               zrušiť rozsudok, ktorý je predmetom odvolania v rozsahu, v akom sa týka prvého a druhého žalobného dôvodu žaloby podanej na prvom stupni,
            
         
               —
            
            
               uznať tieto žalobné dôvody za dôvodné,
            
         
               —
            
            
               zrušiť rozhodnutie Komisie 2009/703/ES z 11. februára 2009 (1), a
            
         
               —
            
            
               zaviazať Komisiu na náhradu trov tohto konania a konania na prvom stupni.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza tri odvolacie dôvody.
   V prvom odvolacom dôvode odvolateľka tvrdí, že Všeobecný súd v napadnutom rozsudku uviedol svoje vlastné dôvody pre vylúčenie niektorých dodatočných povinností posúdenia selektívnej povahy, ktoré nie sú uvedené v rozhodnutí Komisie. Pokúsil sa tak protiprávne nahradiť odôvodnenie Komisie týkajúce sa posúdenia existencie selektívnej výhody odvolateľky svojim vlastným odôvodnením.
   V druhom odvolacom dôvode odvolateľka tvrdí, že vlastné dôvody zohľadnené Všeobecným súdom každopádne obsahujú nesprávne právne posúdenie, lebo pri odmietnutí dodatočných povinností Všeobecný súd použil nesprávne právne kritérium. Navyše všetky dôvody, z ktorých vychádzal, sú z právneho hľadiska irelevantné a skresľujú dôkazy.
   V treťom odvolacom dôvode odvolateľka tvrdí, že Všeobecný súd sa dopustil nesprávneho právneho posúdenia pri preskúmaní dôvodov, na základe ktorých Komisia vylúčila dodatočné povinnosti, lebo dospel k záveru, že tieto dôvody sú z právneho hľadiska relevantné a poskytujú dostatok dôkazov pre rozhodnutie. Preskúmanie vykonané Všeobecným súdom nie je primerané. V určitých bodoch možno len s ťažkosťami určiť, či Všeobecný súd súhlasí s odôvodnením Komisie alebo nie, a ak áno, tak na akom základe. V iných bodoch Všeobecný súd zohľadňuje z právneho hľadiska irelevantné faktory a nahrádza odôvodnenie Komisie svojim vlastným odôvodnením.
   
      (1)  Rozhodnutie Komisie z 11. februára 2009 o štátnej pomoci C 55/07 (ex NN 63/07, CP 106/06), ktorú poskytlo Spojené kráľovstvo Veľkej Británie a Severného Írska — Štátna záruka pre spoločnosť BT [oznámené pod číslom K(2009) 685] (Ú. v. EÚ L 242, s. 21).